stanford-oval/wikipedia huggingface dataset:
Kun tuntematon soittaa

| Kun tuntematon soittaa> When a Stranger Calls |
| --- | --- |

Ohjaaja:  Simon West
Käsikirjoittaja:  Jake Wade Wall
Tuottaja:   John Davis  Wyck Godfrey  Ken Lemberger 
Säveltäjä:  James Dooley
Kuvaaja:  Peter Menzies
Leikkaaja:  Jeff Betancourt
Pääosat:  Camilla Belle
Valmistustiedot
Valmistusmaa:   Yhdysvallat
Tuotantoyhtiö:  Screen Gems
Levittäjä:  InterCom Netflix
Ensi-ilta:  2006
Kesto:  87 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kun tuntematon soittaa (When a Stranger Calls) on Simon Westin ohjaama yhdysvaltalainen psykologinen jännityselokuva, joka sai ensi-iltansa vuonna 2006. Elokuva on uudelleenfilmatisointi vuoden 1979 elokuvasta Kun tuntematon soittaa...
Juoni

Kun tuntematon soittaa perustuu tunnettuun kaupunkitarinaan. Nuori Jill Johnson on ottanut vastaan keikan rikkaan perheen lapsenvahtina luullen sen olevan helppo homma. On myöhäinen ilta ja lapset nukkuvat, jääkaappi on täynnä ruokaa ja muutenkin on leppoisaa. Pian puhelin soi ja luurin toisesta päästä pahaenteinen ääni kysyy ”oletko käynyt katsomassa lapsia?”. Sama soittaja jatkaa hämäriä puheluitaan, ja poliisi, jolle Jill soitti, jäljittää puhelun vain kertoakseen, että se tulee sisältä kyseisestä talosta. Jillin lapsenvahtikeikka muuttuu painajaiseksi.
Rooleissa

| 0 | 1 | 2 |
| --- | --- | --- |
|  Camilla Belle  | … |  Jill Johnson   |
|  Tommy Flanagan  | … |  Tuntematon soittaja   |
|  Katie Cassidy  | … |  Tiffany   |
|  Lance Henriksen  | … |  Tuntemattoman soittajan puhelinääni   |
|  John Bobek  | … |  Komisaario Lewis   |
|  Molly Bryant  | … |  Äiti   |
|  Madeline Carroll  | … |  Alison   |
|  David Denman  | … |  Burroughs   |
|  Kate Jennings Grant  | … |  Kelly Mandrakis   |
|  Escher Holloway  | … |  Cody   |
|  Derek de Lint  | … |  Tri. Mandrakis   |
|  Brad Surosky  | … |  Bookish Kid   |
|  Tessa Thompson  | … |  Scarlet   |
|  Kevin Wethington  | … |  Dennis Sheller   |
|  Arthur Young  | … |  Will   |
Kruunajaismiekka

Kruunajaismiekka tai armon miekka on kuninkaan tai kuningattaren seremoniallinen miekka, jota käytetään lähinnä kruunajaisissa tai aateloinnissa.
Luvian työväentalo Wellamo

| Luvian työväentalo Wellamo |
| --- | --- |
Osoite:  Nissintanhua 2
Sijainti:  Luvia, Eurajoki
Koordinaatit:  61°21′57″N, 21°37′04″E
Valmistumisvuosi:  1880/1910
Rakennuttaja:  Luvian Työväenyhdistys ry
Omistaja:  Luvian Työväenyhdistys ry
Runkorakenne:  hirsi
Julkisivumateriaali:  lauta
Kerrosala:  260 m2
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Luvian työväentalo Wellamo on Eurajoella Luvian taajamassa Hanninkylässä sijaitseva työväentalo. Työväentalo on osa Luvian kirkonkylän valtakunnallisesti merkittävää rakennettua kulttuuriympäristöä ja se on aatehistoriallisesti merkittävä.
Historiaa

Luvian työväenyhdistys perustettiin 1902 ja se liittyi Porin työväenyhdistyksen haaraosastoksi. Wrightiläinen työväenyhdistys piti kokouksensa paikallisen raittiusseura Wellamon talossa. Yhdistys päätti heti aluksi perustaa vara-apurahaston, josta siihen maksaneille jäsenille voitiin tarpeen vaatiessa maksaa avustusta. Yhdistys perusti lukutuvan vuoden 1903 alussa nuorisoseuran talolle eikä yhdistyksen kokoushuoneen yhteyteen, kuten säännöissä määrättiin. Yhdistyksen jäsenistössä toimi aktiivisesti käsityöläisammattien harjoittajia ja työväen ääni jäi vähemmistöön, mistä syystä yhdistys mm. päätti olla liittymättä Suomen Työväenpuolueeseen vuonna 1902. Työväenyhdistyksen toiminta hiipui muutamaksi vuodeksi.  Vuoden 1905 suurlakon jälkitunnelmissa työväenyhdistys herätettiin taas toimintaan. Raittiusseurantalo Wellamo, jossa työväenyhdistys oli kokoontunut, huutokaupattiin syksyllä 1907 ja yhdistys huusi talon itselleen 1400,30 markan hinnalla. Tontin vuokrasopimus tehtiin 50 vuodeksi. Vuonna 1906 yhdistys erosi Porin Työväenyhdistyksestä. Sosialidemokraattiseen puolueeseen yhdistyi liittyi vasta vuonna 1912.
Toimintaa työväentalolla

Rakennusrahaston kartuttamiseksi perustettiin vuonna 1907 käsityöseura, jonka toiminta jatkui 1980-luvulle asti. Oman talon myötä toiminta vilkastui. Yhdistys piti iltamia ja talon laajennuksen myötä näyttämötoiminta sai entistä paremmat puitteet toiminnalleen. Naisjaosto, jonka toiminta jatkuu edelleen, perustettiin vuonna 1908. Nuoriso-osasto perustettiin vuonna 1910, voimisteluseura Yritys ja torvisoittokunta perustettiin vuonna 1913.
Ensimmäisen maailmansodan sytyttyä työväentalolle majoitettiin väliaikaisesti venäläistä sotaväkeä. Yhdistys sai tästä vuokratuloja, mutta se esti oman toiminnan järjestämisen talolla.  Sisällissodan jälkeen työväentalolla pidettiin punavankeja, jotka työskentelivät Luvian harjajuovan kaivuutöissä. Toisen maailmansodan myötä toiminta hiljeni, mutta vilkastui taas sotien jälkeen. Näyttämötoiminta oli aktiivista, nuoriso-osastot ja urheiluseura järjestivät erilaisia tapahtumia ja toimintaa. Toiminta työväentalolla hiljeni 1960-luvulla television yleistymisen myötä. Näytelmäharrastus alkoi uudelleen 1990-luvulla Otsolan kansalaisopiston järjestämänä näytelmäpiirinä.
Rakennus

Hirsirunkoinen työväentalo on valmistunut kahdessa osassa. Talon vanhempi osa on raittiusseura Wellamon rakennuttama. Talon nimi on raittiusseuralta peräisin. Työväenyhdistys laajensi taloa 1909—1910 rakentamalla salin ja näyttämön pohjois-eteläsuuntaisesti, jolloin talosta tuli vinkkelinmuotoinen. Rakennustarpeita hankittiin mm. ostamalla vanha riihi Korvenkylästä. Lainarahalla toteutettu rakennushanke saatiin maksettua vuonna 1910 pidettyjen arpajaisten tuloilla. Työväentaloon saatiin sähkövalaistus vuonna 1920. Vuonna 1923 rakennettiin näyttämön yhteyteen pukuhuone ja näyttämölle hankittiin uusi esirippu ja kulisseja. Laajennuksen myötä talo sai nykyiset mittasuhteensa. Yhdistys osti omakseen työväentalon tontin vuonna 1946, jolloin tontti lohkottiin Pullin tilasta.
Pääsisäänkäynti on rakennuksen eteläsivulla olevan satulakattoisen umpikuistin kautta. Ikkunat ovat kuusiruutuiset ja perustus on luonnonkiveä. Talo on maalattu punaiseksi. Työväentalo pääsi rapistumaan toiminnan hiljennyttyä 1960-luvulla ja talo oli jo niin huonossa kunnossa, että työväenyhdistys joutui pitämään kokouksensa muissa tiloissa. Talolle etsittiin ostajaa, mutta sellaista ei löytynyt, joten yhdistys päätti kunnostaa talon. 1980-luvulla alkoi mittava peruskorjaus, jolloin uusittiin muun muassa vuoraus ja kate. Kunnostetun talon vihkiäisiä vietettiin vuonna 1992. Taloa on edelleen kunnostettu 2010-luvulla, mm. sisäpintojen maalausta, peltikaton maalaus ja inva-wc:n rakentaminen. Edelleen työväentalona toimiva rakennus on aatehistoriallisesti merkittävä.
Kornstadin kirkko

| Kornstadin kirkko Kornstad kirke |
| --- | --- |
 Kirkko vuonna 2008.
Sijainti:  Averøy, Norja
Kirkkokunta:  Norjan kirkko
Hiippakunta:  Møren hiippakunta
Rakentamisvuosi:  1871
Suunnittelija:  Jacob Wilhelm Nordan
Materiaali:  puu
Istumapaikkoja:  350
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kornstadin kirkko (norj. Kornstad kirke) on Averøyn kunnassa Møren ja Romsdalin läänissä Norjassa sijaitseva puinen pitkäkirkko vuodelta 1871.
Aiheesta muualla

Kuvia tai muita tiedostoja aiheesta Kornstadin kirkko Wikimedia Commonsissa
Kornélia Ihász

Kornélia Ihász (s. 10. kesäkuuta 1937 Budapest - 14. joulukuuta 2022) oli unkarilainen pikaluistelija. Hän edusti seuratasolla Budapesti Petöfliä.
Ihász osallistui Innsbruckin olympialaisissa 1964 kolmelle eri matkalle. Hän oli 500 metrillä jaetulla 25. sijalla yhdessä saksalaisen Sigrit Behrenzin kanssa, sijoittui 1 500 metrillä 20:neksi ja oli kahdeksastoista 3 000 metrin matkalla.
Ennätykset

Lähde: Sports-reference
500 m: 48,7 s (1968)
1 000 m: 1.38,8 (1972)
1 500 m: 2.32,1 (1969)
3 000 m: 5.23,5 (1966)
Korína Tsopéi

Korína Tsopéi
Kyriakí ”Korína” Tsopéi (kreik. Κυριακή ”Κορίνα” Τσοπέη, kansainvälisesti usein Corinna Tsopei, s. 21. kesäkuuta 1944, Ateena) on vuoden 1964 Miss Universum -kilpailun voittaja. Suomessa hän tuli kuitenkin enemmän tunnetuksi naispääosasta elokuvassa Mies hevosena.
Korçën piirikunta

| Korçën piirikunta Rrethi i Korçës |
| --- | --- |
 Sijainti
Valtio:  Albania
Prefektuuri:  Korçë
Lakkautettu:  2000
Hallinto:  
 – hallinnollinen keskus:  Korçë
Pinta-ala:  1 752 km²
Väkiluku (2001):  143 499
 – väestötiheys:  81,9 as./km²
Korçën piirikunta (alb. Rrethi i Korçës) oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Korçën prefektuuriin, joka vastaa nykyistä Korçën maakuntaa. Piirikunnan pinta-ala oli 1 752 neliökilometriä ja vuoden 2001 väestönlaskennassa siellä oli 143 499 asukasta.
Piirikuntaan kuuluivat seuraavat kunnat: Drenovë, Gorë, Korçë, Lekas, Libonik, Liqenas, Pustec, Maliq, Mollaj, Pirg, Pojan, Qendër Bulgarec, Vithkuq, Voskop, Voskopojë ja Vreshtaz. Pääkaupunkina toimi Korçë.
Magellan Navigation

Magellan Navigation, Inc. on yhdysvaltalainen paikannuslaitteita valmistava yritys. Sen pääkonttori on Santa Clarassa Kaliforniassa. Sillä on suunnittelutoimistoja myös Nantesissa ja Moskovassa. Sen päätuote on autonavigaattorit kuten Hertzin vuokra-autoissa käytettävä NeverLost.
Yhtiö aloitti vuonna 1994. Vuonna 2001 ranskalainen Thales osti sen Orbital Sciences Corporation -yhtiöltä 70 miljoonalla dollarilla. Hetken se toimi Thales Navigation -nimellä, ja 2006 se myytiin Shah Capital Partnersille ja muutamille muille investointiyhtiöille 170 miljoonalla dollarilla sen nimen muuttuessa muotoon Magellan Navigation.
Magellan oli Magellan NAV 1000 -laitteellaan ensimmäisen kannettavan GPS-paikantimen toteuttaja vuonna 1989.
Aiheesta muualla

Magellan Consumer GPS
Magellan Professional GPS[vanhentunut linkki]
Magellan Sat Nav Categories (Arkistoitu – Internet Archive)
Maija Heikinheimo

Maija Heikinheimo (14. joulukuuta 1908 Helsinki – 8. tammikuuta 1963 Helsinki) oli suomalainen sisustusarkkitehti. Heikinheimo aloitti uransa suunnittelijana Askossa 1932–1935. Myöhemmin hän oli suunnittelijana Artekin palveluksessa, jossa hän oli Alvar Aallon oikea käsi. Hän suunnitteli huonekaluja, esimerkiksi Säynätsalon kunnantaloon, ja kokonaisia sisustuksia, kuten Alvar Aallon suunnitteleman Jyväskylässä sijaitsevan Keski-Suomen Museon sisustuksen yhdessä Marja-Liisa Parkon kanssa. Lisäksi hän suunnitteli astioita.
Heikinheimolle myönnettiin Pro Finlandia -mitali 1959.
Kotkan ruusu

Kotkan ruusu voi tarkoittaa seuraavia:
Rosalia Gurovitsch, kotkalainen parturi
Kotkan ruusu (laulu), sävel: Helvi Mäkinen, sanat: Leo Anttila,
Kotkan ruusu (albumi), Pauli Räsäsen albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kotkan ruusu”, voi hakea sivunnimihaulla, laajalla sivunnimihaulla tai tekstihaulla.
Kruunajaiset

Pyhä Leo III kruunaa Kaarle Suuren kuninkaaksi vuonna 800.
Kruunajaiset on seremonia, jossa monarkki vihitään hallitsijaksi, ja hän saa päähänsä kruunun merkiksi vallastaan.
Kruunajaisilla on pitkä historia. Entisaikoina monarkki saatettiin nostaa kilven päälle, ja hänelle annettiin keihäs, viitta tai päähine. Kun Euroopasta tuli keskiajalla kristillinen, kruunajaisiin otettiin lisäksi vaikutteita Vanhan testamentin kuvauksista muinaisten israelilaisten kuninkaiden kruunajaisista. Sen vuoksi kristillisissä kruunajaisissa monarkki usein voidellaan pyhällä öljyllä, ja hän saa kruunun ja muut vallan merkit papeilta.
Kuvagalleria

Jacques-Louis David: Napoleonin kruunaus (1807).
Viktorian kruunajaiset 1838.
Venäjän keisari Nikolai II voidellaan pyhällä öljyllä kruunajaisissaan 1897.
Magenta

Magenta (aniliininpunainen) on eräs purppuran sävyistä, joka nähdään, kun silmän punaiselle ja siniselle valolle herkät tappisolut ovat aktiivisia. Magenta on yksi neliväripainannan pääväreistä (CMYK) ja vihreän värin vastaväri. Värin nimi on peräisin Magentan kaupungin lähellä käydystä Magentan taistelusta. Taistelun aikoihin kehitettiin synteettinen väriaine, joka sai nimen kaupungin mukaan. Alkuperäinen magenta poikkeaa jonkin verran nykyisin käytössä olevasta painoväristä.
Magentan 24-bit RGB-arvo on R255+G0+B255, HTML-notaatio #FF00FF ja index color -arvo c10076.
Aiheesta muualla

Kuvia tai muita tiedostoja aiheesta Magenta Wikimedia Commonsissa
Sähkömagneettinen säteily
Sähkömagneettinen spektri: gammasäteily • röntgensäteily • ultraviolettisäteily • valo • infrapunasäteily • alimillimetrisäteily • mikroaallot • radioaallot
Radiotaajuusalueet: THF • EHF • SHF • UHF • VHF • HF • MF • LF • VLF • ULF • SLF • ELF
Valo: violetti • sininen • syaani • vihreä • keltainen • oranssi • punainen
Knuckles’ Chaotix

| Knuckles’ Chaotix |
| --- | --- |
 Knuckles’ Chaotix-pelin EU-kansi
Kehittäjä:  Sonic Team
Julkaisija:  SEGA
Ohjaaja:  Masahide Kobayashi
Tuottaja:  Hiroshi Aso
Säveltäjä:  Mariko Nanba
Pelisarja:  Sonic the Hedgehog
Julkaistu:  NA 20. huhtikuuta 1995JP 21. huhtikuuta 1995EU toukokuu 1995
Lajityyppi:  tasohyppely
Pelimuoto:  yksinpeli, kaksinpeli
Ikäluokitus:  ESRB: Lapsista aikuisille 
Alusta:  Sega Mega Drive, Sega 32X
Oheislaite:  Sega 32X
Lisää peliartikkeleitaVideopelien teemasivulla
Infobox OK     : 
Knuckles’ Chaotix on Segan julkaisema tasohyppely. Peli on julkaistu vuonna 1995 Sega 32X -oheislaitteelle ja peli on laitteen ainoa Soniciin liittyvä peli. Peli käyttää sprite-grafiikkaa ja hyödyntää kahden pelaajan yhteistyöpohjaista pelaamista.
Pelaaminen

Peli noudattaa perinteisten Sonic-pelien kaavaa. Tasot täytyy läpäistä alle 10 minuutissa ja tuhota tri. Robotnikin "peijakkaat" (robotit) matkalla. Sormukset kuvastavat pelaajan energiaa ja niitä keräämällä pelaaja pääsee erikoisalueille. Pelissä ei ole lisäelämiä; mikäli partnerihahmo menettää sormuksensa ja häneen osuu (kun hänellä ei ole sormuksia) hän katoaa. Partnerin saa takaisin tekemällä erikoisosumapisteen tai käyttämällä "recallia", "kutsumalla" partnerin takaisin (joka pudottaa sormuspisteet jopa -99 sormukseen asti tai enemmän . Tällöin peli saattaa palauttaa pelaajan takaisin "Maailmaeteiseen" tai alkuruutuun, mikäli pelaaja on Isolated Island-alueella käytettäessä recallia).
Pelin tasot on jaettu viiteen maailmaan, joita kutsutaan "houkutuksiksi" (attractions), joista jokainen sisältää 5 eri tasoa joista 2 pitää läpäistä tiettyyn vuorokaudenaikaan (aamu, päivä, auringonlasku ja yö). Vuorokaudenaika vaikuttaa vihollisten sijanteihin ja tasopomom vaikeusasteeseen. Tason 5 lopussa pelaaja kohtaa tri. Robotnikin jonkun hänen laitteensa kera. Suurin muutos tässä pelissä on sormusten välinen sidosvoima hahmojen välillä. Aiemmissa Sonic-peleissä kaksinpeli tarkoitti joko jaetun ruudun kilpajuoksua tai yhden ruudun  pelaamista Tailsin ollessa ohjattavissa 2-ohjaimella. Luonnollisesti yleensö 2-palaaja ajautuu ulos ruudusta Tailsin palatakseen takaisin Sonicin luo muutaman sekunnin päästä.
Chaotixissa molemmat pelaajat ovat sidotut toisiinsa yhdessä ruudussa kummankaan pelaajan ollessa päällepäsmäröimässä saadakseen pelin etenemään.
Tämä elastinen sormussidos mahdollistaa perinteisten Sonicille tuttujen liikkeiden yhdistämisen erilaisiin temppuihin. Esimerkiksi jos pelaaja 1. pysyy paikoillaan ja 2. pelaaja juoksee eteenpäin venyttäen sidettä saavuttaakseen maksiminopeuden. Ilmassa ollessa pelaaja voi hyödyntää sidettä luodakseen liike-energiaa, joka suuntautuu ylöspäin. Tämän lisäksi pelaajat voivat heittää toisiaan eri alustoille ja kutsua kaverinsa takaisin (Call-toiminto, kuluttaa 10 sormusta, muista Sonic-peleistä poiketen sormusluku voi mennä negatiivisen puolelle). Tämän lisäksi mikäli kaksinpelimuodossa kumpikaan pelaajista osuu viholliseen ilman suojaa/haavoittumattomuutta/isoa sormusta (lisävoimia/esineitä saa pelaajan menettämään kaikki sormuksensa yhden normaalia suuremman sormuksen muodossa mikäli pelaaja saa osuman) menettää pelaaja kaikki sormuksensa (toisin kuin yksinpelimuodossa, jossa partneri menettää vain yhden sormuksen eikä kaikkia).
Peli on pisin pelattava Sonic-peli, joten siinä on paristovahvisteinen tallennusmekanismi, joka sallii pelaajan tallentaa pelinsä joko manuaalisesti (menemällä "Exit"-kyltistä) tai automaattisesti (tallentaa automaattisesti tason tai erikoistason läpäisyn jälkeen).
Kaikki pelin Badnikit (peijakkaat) ja pomovastukset käyttävät harmaita voimasta tyrehdytettyjä sormuksia pieneläinten sijaan. Näitä sormuksia ei voi kerätä ja ne katoavat melkein heti pudottuaan badnikista tai pomokoneesta.
Pelaaminen > Kentät

Isolated Island/harjoitusalue. Tämä alue perehdyttää pelaajan pelin pelaamiseen ja liikkeisiin, tällä tasolla ei ole vihollisia eikä esteitä.
Botanic Base: Tämän saaren suurin vetonaula on jättimäinen kasvihuone täynnä outoja geometrisia puita ja viidakko täynnä kasvimaisia badnikkeja.
Speed Slider: Vuoristoratamainen Speed Slicer on pelin vauhtipainotteisin houkutin. Taso vie kohti tri. Robotnikia ja hänen karuselliaan. Keskellä kaikkia tasoja on 3D-mainen alusta, joka liikkuu ja jolta käsin pääsee eri reiteille.
Amazing Arena: Pelin ainoa kenttä, joka vaatii tiettyjen ehtojen täyttymistä, ennen kuin pelaaja kohtaa kentän maalin. Joka tason alussa väriskaala on harmaa ja musiikki hidasta, mutta kun pelaaja löytää ja aktivoi valokatkaisimen, alue muuttuu valoisaksi ja värikkääksi ja musiikki muuttuu aktiivisemmaksi ja hilpeämmäksi. Mikäli pelaaja saapuu maaliin löytämättä ja aktivoimatta valokatkaisijaa, pelaaja kohtaa "NO CLEAR" (ei läpäisty)-viestin ja hänen täytyy läpäistä taso uudelleen myöhemmin. Ruudun oikeassa yläosassa on onneksi tutka, joka näyttää lähimmän valokatkaisijan suunnan ja katoaa kun valokatkaisija aktivoidaan. Tämän lisäksi keskeltä jokaista kenttää löytyy tuskastuttavan vaikea mini-pomo jota vastaan voi taistella, joka muistuttaa tri. Robotnikia
Marina Madness: Risteilyteemainen houkutus, joskin vedetön ympäristö (koska "laivat" ovat jättimäisiä ilmalaivoja). Pelaajan täytyy hyppiä ilma-aluksesta ilma-alukseen väistellen lentäviä kalarobotteja ja surffaten roborauskuilla läpäistäkseen tasot.
Techno Tower: Futuristinen torni, joka pelaajan tulee kiivetä. 5. tasolla pelaaja voi hypätä poramasiinan kyytiin, joka porautuu seinien läpi (ainoastaan vain painamallakytkintä, joka vaihtaa hissin päämäärän, johtaen pelaajan tunneliin jossa poramasiina odottaa).
Newtrogic High / World Entrance: Jokaisen kentän välissä pelaaja käy World Entrancessa, Maailma Sisäänkäynnissä. Täällä pelaaja voi lopettaa/tallentaa pelinsä, vaihtaa partnerihahmoa ja valita uuden tason.
Pelaaminen > Bonus-alue

Bonus-alueelle pääsee keräämällä yli 20 sormusta ja hyppäämällä suuren  sormuksen läpi, joita tasoille on piilotettu.
Alueella pelaaja joutuu vapaapudotukseen pitkin piraalia, joka koostuu sormuksista, voimanlisäyksistä (Power-Ups), tasoista ja "Exiteistä". Bonus-alue päättyy joko sormuslaskurin mennessä 0 tai pelaajan osuessa uloskäyntiin (Exit). Mahdolliset voitetut bonukset voivat mm. hidastaa (kenttävalikko) houkutusrulettia tai oikeuttavat vapaaseen valintaan Combi Catcherista. Myös Sonic Advance -pelissä on vastaava bonus-alue, mutta ainoat objetit ovat sormukset ja pommit.
Pelaaminen > Erikoisalueet

Erikoisalueille pääsee vain maalialueen suurten sormusten kautta, mutta pelaajalla tulee olla vähintään 50 sormusta kerättynä päästäkseen erikoisalueelle. Kun pelaaja saa kaikki 6 Kaaossormusta, erikoisalueet alkavat alusta "wireframe"-tyylisinä. Erikoisalueella pelaaja kulkee kuusikulmion muotoisessa, täysin 3D maailmassa, keräten tietyn määrän sinisiä kehiä ("Blue Spheres"). Sormukset toimivat aikana laskien kerätystä määrästä kohti nollaa, tai kunnes pelaaja putoaa pois alueelta jolloin erikoisalue päättyy. Pelaajan läpäistessä erikoisalueen hän saa Kaaossormuksen (Chaos Ring) joita on kaikkiaan kuusi. Toisin kuin muissa Sonic-peleissä, näiden erikoisesineiden kerääminen ei avaa erikoisvoimia (kuten 7 kaaossmaradin kerääminen avaa Super-muodot), mutta pelaaja saa parhaan lopun pelilleen Sonicin ja Tailsin tehdessä  cameorooli-esiintymisen.
Hahmot

Tämä on ensimmäinen peli, jossa Team Chaotix esiintyy. Ryhmässä on 5 jäsentä (toisin kuin Sonic Heroes-pelin Team Chaotixissa):
Knuckles the Echidna
Mighty the Armadillo (ensiesiintyminen SegaSonic the Hedgehog arcade-pelissä 1993)
Vector the Crocodile
Espio the Chameleon
Charmy Bee
Lisäksi pelattavina hahmoina on myös Heavy ja Bomb-nimiset robotit.
Vector ja Charmy olivat seuraavan kerran pelattavia hahmoja vasta 2004 Sonic Heroes-pelissä, Espio sen sijaan esiintyy Sonic The Fighters-pelissä pelattavana hahmona, hänkin on mukana Sonic Heroes-pelissä. Peli on Heavyn ja Bombin ainoa esiintyminen. Jokaisella hahmolla on omat erikoisominaisuutensa, Knuckles osaa edelleen liitää ja kavuta seiniä kuten Sonic & Knucklesissa. Espio kykenee kiipeämään seinien lisäksi myös katossa ja palloksi kääriytymisen sijaan Spin Dash-liikettä suoritettaessa hän vääntyy tornaadoksi ja voi tuhota suojautumattomia vihollisia juoksemalla päätä pahkaa niitä kohti täydessä vauhdissa. Mighty on pelin nopein juoksija ja hän kykenee kiipeämään seiniä jaloillaan ja puskemaan itseään ylemmäs. Vector taas on Chaotixin suurin hahmo. Hän kykenee syöksähtämään ilmassa ja kipuamaan seinien päälle. Charmy on pelin pienin hahmo, mutta hänen kykynsä lentää on hänen suurin etunsa muihin hahmoihin nähden.
Heavy ja Bomb väittävät olevansa tri. Robotnikilta karanneita robotteja, jotka haluavat auttaa Chaotixia. He eivät voi olla valitut hahmonvalintaruudusta, mutta sen sijaan heidät valitaan combi catcher-laitteen avulla. Kumpikaan roboteista ei kykene hyökkäämään ja heidän nimensä kuvastavat heidän ominaisuuksiaan; Heavy (suom. Painava) on painava ja hidas, mutta tuhoutumaton ja kykenee tuhoamaan vihollisia ja monitoreja kävelemällä niitä kohti. Bomb (suom. Pommi) taas on pieni ja nopea, mutta räjähtää mikäli häneen osuu vahingoittaen sekä vihollista, että pelaajaa. Kummallakin nöistä hahmoista voi pelata yhtä aikaa vain, mikäli tasovalikko on aktivoitu pelin väritestin kautta. Heillä voi pelata normaalisti myös erikoistasoilla (Special Stages), mikäli partneri heittää sen erikoisaluesormukseen.
Juoni

Pelin japanilaisen ohjekirjan mukaan tarina eroaa täysin "länsijulkaisusta". Japanilaisen ohjekirjan mukaan mystinen saari nousi merestä pian Sonic & Knuckles -pelin tapahtumien jälkeen. Tri. Robotnik löysi saaren ja löysi sieltä mystisen sormuksen ja kirjoituksia Kaaossormuksista, muinaiset sormukset joihin on valettu Kaaossmaragdien energiaa. Löytääkseen nämä erikoiset sormukset, hän rakensi saarelle tukikohtansa, Newtronic Highn. Myös Mighty, Espio, Vector ja Charmy Bee saapuvat saarelle ja tri Robotnik ja Metal Sonic vangitsevat heidät Robotnikin Combi Catcher -laitteeseen. Oudosta saaresta kiinnostunnut Knuckles saapuu myös saarelle ja onnistuu pelastamaan Espion. Yhdessä he lähtevät estämään Robotnikia saamasta haltuunsa Kaaossormuksia.
Vastaanotto

Julkaisun jälkeen peli sai sekavia arvosteluita pelaajilta sekä kriitikoilta. Osa ylisti pelin grafiikkaa ja musiikkia ollen 32Xn parhaita pelejä. Osa taas kritisoi peliä sen kuminauhatyylisistä fysiikoista ja partneri-systeemiä, sekä kritisoivat myös maailmojen välisten kenttien keskeistä vaihtelun puutetta.
Sonic Crackers

Knuckles’ Chaotix -pelin prototyyppiversio, joka tunnetaan nimellä Sonic Crackersin varhainen prototyyppi Sega Mega Drivelle.
Uudelleenjulkaisut

Peliä suunniteltiin otettavan mukaan Sonic Gems Collection -peliin, mutta lopulliseen peliin se ei tullut.